CELEX: 62022CN0046
Language: sk
Date: 2022-01-20 00:00:00
Title: Vec C-46/22 P: Odvolanie podané 20. januára 2022: Liam Jenkinson proti rozsudku Všeobecného súdu (druhá rozšírená komora) z 10. novembra 2021 vo veci T-602/15 RENV, Jenkinson/Rada a i.

14.3.2022   
            
            
               SK
            
            
               Úradný vestník Európskej únie
            
            
               C 119/30
            
         
      Odvolanie podané 20. januára 2022: Liam Jenkinson proti rozsudku Všeobecného súdu (druhá rozšírená komora) z 10. novembra 2021 vo veci T-602/15 RENV, Jenkinson/Rada a i.
      (Vec C-46/22 P)
      (2022/C 119/39)
      Jazyk konania: francúzština
      
         Účastníci konania
      
      
         Odvolateľ: Liam Jenkinson (v zastúpení: N. de Montigny, advokátka)
      
         Ďalší účastníci konania: Rada Európskej únie, Európska komisia, Európska služba pre vonkajšiu činnosť, Eulex Kosovo
      
         Návrhy odvolateľa
      
      
                  —
               
               
                  vyhovieť odvolaniu a zrušiť napadnutý rozsudok,
               
            
                  —
               
               
                  rozhodnúť vo veci a vyhovieť návrhom žalobcu v prvostupňovom konaní,
               
            
                  —
               
               
                  subsidiárne vrátiť vec Všeobecnému súdu na ďalšie konanie,
               
            
                  —
               
               
                  zaviazať odporkyne v odvolacom konaní na náhradu všetkých trov odvolacieho konania, ako aj všetkých predchádzajúcich konaní (T-602/15, C-43/17 P; T-602/15 RENV).
               
            
         Odvolacie dôvody a hlavné tvrdenia
      
      Prvý odvolací dôvod je založený na nesprávnom výklade predložených návrhov a dôvodov, v rozsahu v akom Všeobecný súd vylúčil zo svojho preskúmania všetky návrhy založené na námietke nezákonnosti.
      Druhý odvolací dôvod je založený na zúžení skutkových a právnych úvah predložených žalobcom, a teda predmetu žaloby v rozsahu, v akom Všeobecný súd analyzoval výlučne posledné zamestnanie žalobcu v misii Eulex Kosovo.
      Tretí odvolací dôvod smeruje proti napadnutému rozsudku v rozsahu, v akom zamieta prvý žalobný návrh, predložený ako hlavný.
      Štvrtý odvolací dôvod je založený na nesprávnom uplatnení zásady rovnosti zaobchádzania so zamestnancami Únie a na porušení článku 336 ZFEÚ v rozsahu, v akom Všeobecný súd poprel úmysel normotvorcu Únie poskytnúť všetkým zamestnancom minimálne sociálne zabezpečenie. Podľa odvolateľa Všeobecný súd porušil pojem právneho štátu aj tým, že vylúčil akúkoľvek mimozmluvnú zodpovednosť žalovaných.
      Piaty odvolací dôvod smeruje proti zamietnutiu tretieho žalobného návrhu, uvádzaného subsidiárne v prvostupňovom konaní, pre neprípustnosť. V každom prípade mal Všeobecný súd ex offo uplatniť určité dôvody týkajúce sa verejného záujmu a analyzovať skutkové okolnosti veci.